În timpul Primului Război Punic, flota romană a fost mărită foarte mult și a jucat un rol vital în victoria romană și creșterea hegemoniei Republicii Romane în Marea Mediterană. În prima jumătate a secolului al II-lea î.Hr., Roma a distrus Cartagina și a subjugat regatele elenistice din estul Mediteranei, stăpânind complet toate coastelor mediteraneene și transformând Marea Mediterană în "Mare Nostrum". Flota romană a avut din nou un rol important în secolul I î.Hr. în războaiele împotriva piraților și în războaiele civile care au dus la căderea Republicii, campanii care au avut loc în întreaga Mediterană. În 31 î.Hr. are loc marea bătălie de la Actium care a dus la sfârșitul războiului civil, la victoria finală a lui Cezar Augustus și la fondarea Imperiului Roman.